DBU's Landspokalturnering for herrer 1959-60

DBUs Landspokalturnering for herrer 1959/1960 var den sjette udgave af DBUs Landspokalturnering for herrer. AGF vandt turneringen for tredje gang, da holdet i pokalfinalen besejrede 2. divisionsholdet Frem Sakskøbing med 2-0. Det var første gang i turneringens historie, at et 2. divisionshold havde nået finalen.

Finalen blev spillet den 15. maj 1960 i Københavns Idrætspark under overværelse af 17.500 tilskuere, hvilket var det hidtil næstlaveste antal tilskuere ved en pokalfinale. AGF vandt kampen 2-0 på mål af Leif Nielsen (49. minut) og John Amdisen (80. minut). Frem Sakskøbings Vagn Hansen blev valgt som finalens pokalfighter.

Opsigtsvækkende var det, at der måtte to omkampe til at afgøre semifinalen mellem AGF og B 1909. Den egentlige semifinale i Århus endte 2-2 efter forlænget spilletid, og eftersom turneringsreglementet foreskrev at semifinalerne og finalen ikke kunne afgøres ved straffesparkskonkurrence, måtte holdene ud i en omkamp i Odense. Denne kamp endte ligeledes uafgjort – 1-1 efter forlænget spilletid – og så måtte man ty til en tredje kamp i Århus, hvor det langt om længe lykkedes at opnå en afgørelse. AGF vandt kampen med 2-0 og kvalificerede sig dermed til finalen for fjerde gang i turneringens historie.

Den anden semifinale var et lokalopgør mellem de to 2. divisionsklubber Frem Sakskøbing og B 1901 fra Nykøbing Falster, og også her kneb det med at finde en finalist. Kampen i Sakskøbing endte 1-1 efter forlænget spilletid, og dermed måtte også denne semifinale spilles om. Omkampen i Nykøbing Falster blev vundet af udeholdet med 2-0.

Kampe og resultater

1. runde 

Første runde havde deltagelse af 56 hold fra 3. division og de lavere rækker. Holdene fordelte sig således mellem rækkerne i sæsonen 1959:

Kampe

2. runde

Hold 

I anden runde deltog 40 hold fordelt på:
 28 vindere fra 1. runde
 12 hold fra 2. division 1959, som først trådte ind i turneringen i denne runde.
Holdene fordelte sig således mellem rækkerne i sæsonen 1959:

Kampe

3. runde

Hold 

I tedje runde deltog 32 hold fordelt på:
 20 vindere fra 2. runde
 12 hold fra 1. division 1959, som først trådte ind i turneringen i denne runde.
Holdene fordelte sig således mellem rækkerne i sæsonen 1959:

Kampe

4. runde

Hold 

Fjerde runde (ottendedelsfinalerne) havde deltagelse af de seksten vinderhold fra tredje runde. Holdene fordelte sig således mellem rækkerne i sæsonen 1959:

Kampe

Kvartfinaler

Hold 

Kvartfinalerne havde deltagelse af de otte vinderhold fra fjerde runde. Holdene fordelte sig således mellem rækkerne i sæsonen 1960:

Kampe

Semifinaler 

Semifinalerne havde deltagelse af de fire vinderhold fra kvartfinalerne. Begge semifinaler endte uafgjort efter forlænget spilletid, og eftersom turneringsreglementet foreskrev at semifinalerne og finalen ikke kunne afgøres ved straffesparkskonkurrence, måtte de begge spilles om. I de to omkampe lykkedes det at finde en afgørelse i lokalopgøret mellem de to 2. divisionsklubber Frem Sakskøbing og B 1901. Men omkampen mellem AGF og B 1909 endte igen uafgjort, og dermed måtte de to hold ud i en 3. semifinale, hvor der endelig blev fundet en finalist.

Finale 

Finalen mellem de to vindere af semifinalerne blev spillet den 15. maj 1960 i Københavns Idrætspark under overværelse af 17.500 tilskuere. AGF vandt kampen 2-0 på mål af Leif Nielsen (49. minut) og John Amdisen (80. minut). Frem Sakskøbings Vagn Hansen blev valgt som finalens pokalfighter.

Kilder / eksterne henvisninger 
 www.haslund.info – POKAL 1959/1960 
 Peders Fodboldstatistik – DBU´s Landspokalturnering 1959 – 1960 
 Fra Helsingør IF til Elite 3000 – Kampe – 1959 
 F.f.I. Fodbold – Kampe 1931-2009

Noter 

1959-60
Fodbold i 1959
Fodbold i 1960